ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
خریف فصلوں کی بوائی والے علاقے کے کوریج میں اطمینان بخش پیش رفت ، چاول، دالیں، موٹے اناج اور تلہن کا رقبہ پچھلے سال کے مقابلے میں بڑھا
فوڈ کارپوریشن آف انڈیا نے ربیع مارکیٹنگ سیزن 21-2020 میں 389.75 لاکھ میٹرک ٹن گیہوں خریدا
بھارت سرکار کے زراعت کوآپریشن اور کسانوں کی بہبود کا محکمہ کووڈ-19 جیسی عالمی وبا کے دوران فیلڈ سطح پر کسانوں کے ساتھ ساتھ کھیتی باڑی کی سرگرمیوں کے لئے بہت سے اقدامات کررہا ہے۔خریف فصلوں کی بوائی والے علاقے کے کوریج میں اطمینان بخش پیش رفت ہوئی، جس کا تازہ صورتحال حسب ذیل ہے۔
خریف فصلوں کی بوائی کا کوریج:
چاول: دھان کا رقبہ  220.24لاکھ ہیکٹیئر، جبکہ پچھلے سال کی اسی مدت کےد وران یہ 187.70 لاکھ ہیکٹیئر ہی تھا۔
دالیں: دالوں کی بوائی والا علاقہ لگ بھگ 99.71 لاکھ ہیکٹیئر جبکہ پچھلے سال کی مدت میں یہ 79.30 لاکھ ہیکٹیئر تھا۔
موٹے اناج: موٹے اناجوں کے تحت بوائی والے علاقے کا کوریج لگ بھگ 137.13 لاکھ ہیکٹیئر، جبکہ پچھلے سال کی اسی مدت میں یہ 120.30 لاکھ ہیکٹیئر ہی تھا۔
تلہن: تلہن کے تحت بوائی والے علاقہ کا کوریج لگ بھگ 166.36 لاکھ ہیکٹیئر جبکہ پچھلے سال کی اسی مدت کےد وران یہ 133.56 لاکھ ہیکٹیئر تھا۔
گنا: گنے کا رقبہ تقربیاً 51.54 لاکھ ہیکٹیئر جبکہ پچھلے اسی مدت کے دوران یہ 51.02 لاکھ ہیکٹیئر تھا۔
جوٹ اور میستا: جوٹ اور میستا کے تحت بوائی والے رقبہ کا کوریج تقریباً 6.94 لاکھ ہیکٹیئر جبکہ پچھلے سال کی اسی مدت کے دوران یہ 6.84 ہیکٹیئر تھا۔
کپاس: کپاس کے تحت بوائی والے رقبہ کا کوریج تقریباً 118.03 لاکھ ہیکٹیئر جبکہ پچھلے سال کی اسی مدت کے دوران یہ 96.35 لاکھ ہیکٹیئر تھا۔
مرکزی آبی کمیشن نے بتایا کہ ملک کے مختلف حصوں میں واقع 123 آبی ذخائر میں پانی کا ذخیرہ پچھلے اسی مدت میں درج کئے گئے آبی ذخائر کا 155 فیصد ناپا گیا ہے۔
ربیع مارکیٹنگ سیزن 21-2020 میں کل 420.90 لاکھ میٹرک ٹن گیہوں ایف سی آئی میں آیا ہے، جس میں سے 389.75 لاکھ میٹرک ٹن خریدا گیا ہے۔
...............................................................
م ن، ح ا، ع ر
U-4132
(Visitor Counter : 136
شمال مشرقی ریاستوں کی ترقی کی وزارت
شمال مشرقی بھارت میں سیاحت کا فروغ، مائی گوو انڈیا کے اشتراک سے شمال مشرقی خطے کی ترقی کی وزارت کے ذریعے فوٹوگرافی اور ویڈیو گرافی مسابقے کا انعقاد
نئی دہلی، 29/دسمبر 2021 ۔ شمال مشرقی بھارت کی آٹھ ریاستیں دلفریب قدرتی حسن، فرحت افزا موسم، مالامال حیاتیاتی تنوع، نایاب جنگلی حیوانات، تاریخی مقامات، ممتاز ثقافتی و مذہبی وراثت اور پرجوش اور خیرمقدم کرنے والے لوگوں سے مالامال ہیں۔ یہ خطہ جنگلی حیوانات، مذہبی و ثقافتی سیاحت، دریاؤں کے سفر، گولف میں دلچسپی رکھنے والے سیاحوں اور دوسروں کی میزبانی کرنے کا ذوق رکھنے والوں کے لئے ناقابل فراموش اسفار کے مواقع دستیاب کراتا ہے۔ اس خطے میں کوہ یپمائی، ٹریکنگ اور ایڈونچر ٹورازم کے زبردست امکانات ہیں۔ آزادی کا امرت مہوتسو کے موقع پر ہم ’شمال مشرقی بھارت فوٹوگرافی و ویڈیو گرافی مسابقہ‘ کا انعقاد کررہے ہیں، جس کا مقصد شمال مشرقی خطے کو ایک سیاحتی مقام کے طور پر فروغ دینے کے ساتھ ہی ساتھ اس علاقے کی ثقافت، عوام، فنون، خورد و نوش وغیرہ سے روبرو کرانا ہے۔
بھارت سرکار کے ثقافت، سیاحت اور شمال مشرقی خطے کی ترقی کے مرکزی وزیر جناب جی کشن ریڈی نے اپنے سوشل میڈیا چینلوں سے ’ود لو فرام نارتھ ایسٹ‘ مہم کا آغاز کیا ۔
- مسابقے کا موضوع – شمال مشرقی بھارت
- سرگرمیاں – اس مسابقے کے جزو کے طور پر تصاویر اور ویڈیو میں دلچسپی رکھنے والے افراد شمال مشرق سے متعلق درج ذیل زمروں یعنی ثقافت، خورد و نوش، عوام، تاریخی یادگاریں، حیاتیاتی تنوع، حیوانات و ماحولیات سے متعلق مسابقے میں حصہ لے سکتے ہیں۔
اہم رہنما ہدایات حسب ذیل ہیں:
- اس مسابقے میں صرف بھارت کے ہی سبھی شہری حصہ لے سکتے ہیں
- اس مسابقے کا دورانیہ: 20 دسمبر 2021 سے 27 جنوری 2022
- مسابقے میں شرکت کرنے والا کوئی بھی شخص صرف 5 انٹریز جمع کراسکتا ہے
- تصاویر اور ویڈیو ہائی ریزولیوشن والے ہونے چاہئیں
- تصاویر جے پی جی / پی این جی اور ایم پی4 فارمیٹ میں جمع کی جانی چاہئے
- تصاویر اور ویڈیوز کا سائز 10 ایم بی سے زیادہ نہ ہو
- زبان
- سبھی انٹریز www.mygov.in کےکریٹیو کارنر سیکشن میں سمٹ کی جانی چاہئیں
- کسی دوسرے میڈیم / طریقے سے سمٹ کی گئیں انٹریز پر غور نہیں کیا جائے گا
- تین ونرس کا انتخاب کیا جائے گا اور انھیں قومی سطح پر ریکوگنیشن ملے گا
- امیدواروں کا تجزیہ درج ذیل معیار پر کیا جائے گا:
مائی گوو انڈیا پر موصولہ سبھی انٹریز کا ایوارڈ کے لئے تجزیہ سلیکشن کمیٹی کے ذریعے کیا جائے گا
- انٹریز کے بارے میں فیصلہ تخلیقیت، اصلیت، کمپوزیشن، تکنیکی امتیاز، سادگی، فنکارانہ لیاقت اور ویزول امپیکٹ اور مواصلت کے طریقہ کار جیسے عناصر کی بنیاد پر کیا جائے گا۔
- سلیکشن کمیٹی کا فیصلہ مسابقت میں حصہ لینے والے سبھی افراد کے لئے حتمی اور لازمی ہوگا اور ان کے فیصلوں کے تعلق سے مسابقے میں حصہ لینے والے کسی بھی شخص کے سامنے کوئی وضاحت پیش نہیں کی جائے گی۔
- غیر منتخب انٹریز کا استعمال کسی بھی مقصد کے لئے شمال مشرقی خطے کی ترقی کی وزارت کے ذریعے نہیں کیا جائے گا اور ایف سی آئی کا اس پر کوئی دانشوارانہ حق نہیں ہوگا۔
- مسابقے کی میعاد 20 جنوری 2022 کو ختم ہوگی
- ایوارڈز اور ریکوگنیزن – چوٹی کے تین فاتحین کو شمال مشرقی خطے کا ہولیڈے پیکیج دیا جائے گا
شرائط و ضوابط کے لئے درج ذیل لنک پر کلک کریں:
https://innovateindia.mygov.in/destination-north-east-photography-and-videography-contest/
کارپوریٹ امور کی وزارتت
انویسٹر ایجوکیشن اینڈ پروٹیکشن فنڈ اتھارٹی  اور نیشنل کونسل آف اپلائیڈ اکنامک ریسرچ  نے ”ہندوستان میں سرمایہ کاروں کے تحفظ کا فریم ورک: چیلنجز اور آگے کا راستہ“ کے موضوع کے تحت ویبینار کا اہتمام کیا
انویسٹر ایجوکیشن اینڈ پروٹیکشن فنڈ اتھارٹی  نے نیشنل کونسل آف اپلائیڈ اکنامک ریسرچ  کے ساتھ شراکت داری میں ’ہندوستان میں سرمایہ کاروں کے تحفظ کا فریم ورک: چیلنجز اور آگے کا راستہ‘ کے موضوع کے تحت کامیابی سے ایک اہم ویبینار کا انعقاد کیا۔ ویبنار میں حکومتی اداروں، تعلیمی اداروں اور صنعت کے ماہرین سمیت مختلف اسٹیک ہولڈروں کے اتحاد کا مشاہدہ کیا گیا۔
کلیدی خطاب محترمہ انیتا شاہ اکیلا، سی ای او، آئی ای پی ایف اے اور کارپوریٹ امور کی وزارت  میں جوائنٹ سکریٹری نے کیا۔ محترمہ اکیلا کے خطاب نے تیزی سے ترقی پذیر مالیاتی منظر نامے میں مالیاتی تعلیم اور تحفظ کی اہم اہمیت پر زور دیا۔ محترمہ اکیلا نے کہا چونکہ مالیاتی منڈیوں میں تبدیلی آ رہی ہے، باخبر فیصلہ سازی اور سرمایہ کاروں کے مفادات کی حفاظت سب سے زیادہ اہم ہے۔
محترمہ اکیلا نے اس بات پر زور دیا کہ مالی طور پر روشن خیال افراد شاندار مالی فیصلوں کے ذریعے خاطر خواہ معاشی اثرات مرتب کرنے کی صلاحیت رکھتے ہیں اور ایک ”مالی طور پر تعلیم یافتہ“ فرد کے تصور کی وضاحت کرتے ہیں، جس میں معاشی بنیادی باتوں کی جامع تفہیم، ماہرانہ طور پر رقم کا انتظام، اور بصیرت سے بھرپور فیصلہ سازی کا احاطہ کیا جاتا ہے۔ محترمہ اکیلا نے کہا کہ یہ جامع تفہیم افراد کو مالی وسائل، اثاثوں، کریڈٹ، انشورنس، ٹیکسوں کے پیچیدہ دائروں کو تلاش کرنے اور انفرادی گھرانوں سے بالاتر ہوشیار انتخاب کرنے کا اختیار دیتی ہے، جس سے کمیونٹیز اور معاشروں پر مثبت اثرات مرتب ہوتے ہیں۔
تقریب کی خاص بات ”ہندوستان میں سرمایہ کاروں کے تحفظ کے فریم ورک: چیلنجز اور آگے کا راستہ“ پر ایک حوصلہ افزا پینل مباحثہ تھا۔ معزز پینلسٹس نے مختلف موضوعات پر اپنی مہارت کا اشتراک کیا، بشمول انشورنس، ڈیجیٹل اقدامات، سائبر کرائم سے متعلق آگاہی، بینکنگ سسٹم کا ارتقا، اور سرمایہ کاروں کی آگاہی کو فروغ دینے میں ریگولیٹری اداروں کا اہم کردار۔
معزز پینل کے شرکا میں شامل تھے:
جناب دھیریندر کمار: ویلیو ریسرچ کے بانی۔ جناب کمار نے انشورنس ٹول کی عملییت اور سرمایہ کاری کے فیصلے کرنے سے پہلے سرمایہ کاروں کے لیے آسان اور جامع معلومات کے افشا کی ضرورت پر روشنی ڈالی۔
جناب آر کے نائر: انشورنس ریگولیٹری اینڈ ڈیولپمنٹ اتھارٹی آف انڈیا  کے سابق ممبر۔ جناب نائر نے سرمایہ کاروں کو انشورنس ٹول کے بارے میں عملی اور شفاف معلومات کے افشا پر زور دیتے ہوئے بیمہ کے معاملات کی وضاحت کی۔
جناب نیرج نگم: ریزرو بینک آف انڈیا  میں ایگزیکٹو ڈائریکٹر۔ جناب نگم نے جدید دور میں سرمایہ کاروں کی بیداری کو فروغ دینے میں بنکاری نظام اور آر بی آئی کے کردار کے بارے میں بصیرت فراہم کی۔
جناب گنگیش ورما: صراف اینڈ پارٹنرز میں ٹیکنالوجی اور پالیسی کے پرنسپل ایسوسی ایٹ۔ جناب ورما نے سرمایہ کاروں کی بیداری کے لیے ڈیجیٹل اقدامات اور سائبر کرائم کی روک تھام کے بارے میں سرمایہ کاروں کو تعلیم دینے کی ناگزیر ضرورت پر تبادلہ خیال کیا۔
تقریب کے اختتام پر، آئی ای پی ایف اے کے اے جی ایم جناب سمت اگروال نے تمام شرکا، مقررین اور حاضرین کی قیمتی شراکت کا اعتراف کرتے ہوئے شکریہ کا اظہار کیا۔ انہوں نے مالیاتی خواندگی کو بڑھانے اور سرمایہ کاروں کے مفادات کے تحفظ کے مشترکہ مقصد کی طرف اسٹیک ہولڈروں کی صف بندی کرتے ہوئے ویبینار کے باہمی تعاون پر زور دیا۔
سٹرک ٹرانسپورٹ اور شاہراہوں کی وزارت
پردھان منتری گتی شکتی یوجنا کے تحت روڈ نیٹ ورک کی توسیع
سڑک ٹرانسپورٹ اور شاہراہوں کے مرکزی وزیر جناب نتن گڈکری نے راجیہ سبھا میں ایک تحریری جواب میں بتایا کہ سڑک ٹرانسپورٹ اور شاہراہوں کی وزارت ملک میں قومی شاہراہوں  کی ترقی اور دیکھ بھال کے لیے بنیادی طور پر ذمہ دار ہے۔ ایم او آر ٹی ایچ نے مجموعی طور پر 2,753 کلومیٹر کی لمبائی کے 55 پورٹ کنیکٹیویٹی روڈ پروجیکٹوں کی ترقی کا کام شروع کیا ہے۔ ان پروجیکٹوں کے علاوہ مزید 2 علاقوں کے لئے ڈی پی آر کی تیاری کا کام بھی شروع کیا گیا ہے۔ اقتصادی امور سے متعلق کابینہ کمیٹی  نے اکتوبر 2021 میں تجارت اور صنعت کی وزارت کی تجویز کو منظوری دی تھی جس کے تحت پی ایم گتی شکتی قومی ماسٹر پلان این ایم پی کے حصہ کے طور پر وزارت کی 48,030 کلومیٹر لمبائی میں قومی شاہراہوں  کے بنیادی ڈھانچے کے منصوبوں کو شامل کیا جائےگاتاکہ مختلف اقتصادی زونس کو کثیر ماڈل کنیکٹیویٹی فراہم کی جاسکے۔ اس کے ساتھ ساتھ ملک میں 2,047 کلومیٹر لمبی پورٹ کنیکٹیویٹی سڑکوں کی ترقی کے  کو بھی شامل کیا گیا ہے۔
بھاو نگر-ویراول-گڈو-پوربندر-دوارکا-کھمبھالیہ-دیوریا اور دھرول-بھدرا-پتیا-پپلیہ سے راہداری کی لمبائی 583.90 کلومیٹر ہے۔ جن میں سے تین نمبر بھاو نگر سے سوسیا-النگ شپ ریکلنگ یارڈ، تراپج-منار اور آر او بی تک 46 کلومیٹر کی لمبائی والے پروجیکٹوں کا تصور کیا گیا ہے تاکہ ریاست گجرات میں ترقی کو فروغ دیا جاسکے۔
مذکورہ راہداری بھاو نگر، اونا، گر سومناتھ، جوناگڑھ، پوربندر، دوارکا، دیو بھومیڈوارکا، جام نگر اور موربی جیسے اہم مقامات اور ضلعوں کو جوڑے گی۔ یہ راہداری صنعتی اور بڑی اقتصادی سرگرمیوں کے مقامات کو خطے کی بندرگاہوں سے جوڑ دے گی جس سے کارگو کی نقل و حمل میں سہولت پیدا ہوگی اور نقل و حمل کی لاگت اور وقت میں بھی کمی آئے گی۔ اس کے علاوہ یہ اہم سیاحتی مقامات کو بغیر کسی رکاوٹ کے رابطے فراہم کرے گی اور خطے میں اقتصادی ترقی کو فروغ دے گی۔
زراعت اور کاشتکاروں کی فلاح و بہبود کی وزارت
غذائی سلامتی کے قومی مشن کے مقاصد
غذائی فصلوں کی پیداوار اور پیداوری صلاحیت کو بڑھانے کے لئے حکومت ہند گجرات سمیت ملک بھر میں غذائی سلامتی کے قومی مشن  کی مرکزی اعانت یافتہ اسکیم کو عمل میں لارہی ہے۔ اس مشن کامقصد طاق علاقوں میں رقبے میں توسیع اور پیداواری صلاحیت میں بہتری لاکر غذائی اجناس /غذائی فصلوں کی پیداوار میں اضافہ کرنا ہے۔
ریاست گجرات میں اہم غذائی اجناس کی پیداواریت میں اضافے کی تفصیلات حسب ذیل ہیں:۔

|
|
نمبر شمار
|
|
فصلیں
|
|
2007-08
|
|
2020-21|
|
تبدیلی

|
|
1
|
|
چاول
|
|
1942
|
|
2454
|
|
512
|
|
2
|
|
گندم
|
|
3013
|
|
3178
|
|
165
|
|
3
|
|
ہر طرح کی دالیں
|
|
843
|
|
1099
|
|
256
|
|
4
|
|
ہرطرح کے غذائی اجناس
|
|
1831
|
|
2094
|
|
263دوسری پیشگی تخمینہ برائے 21-2020
یہ اطلاع آج لوک سبھا میں زراعت اور کسانوں کی بہبود کے مرکزی وزیر جناب نریندر سنگھ تومر نے ایک تحریری جواب میں فراہم کی۔
وزارت دفاع
آئی سی جی نے، افسران کی آن لا ئن بھرتی کے لیے، ویب سائٹ کا آغاز کیا
نئی دہلی،20 دسمبر 2021: کمپیوٹر پر مبنی اسکریننگ کے امتحان اور انتخابی عمل کی خودکاری کے تعارف کے ساتھ ہی 20 دسمبر 2021 کو، ہندوستانی ساحلی محافظ  میں افسران کی بھرتی ڈیجیٹل ہوگئی۔ یہ عمل بھرتی کی ایک ویب سائٹ  کے آغاز کے ساتھ شروع ہوگئی ہے۔
آئی سی جی کے ڈائرکٹر جنرل جناب کرشنا سوامی نٹراجن نے، ایڈوانس کمپیوٹنگ کی فروغ کے لیے مرکز کے ڈائرکٹر جنرل کرنل اے کے ناتھ  موجودگی میں نئی دلّی میں اس ویب سائٹ کا آغاز کیا۔ یہ ویب سائٹ سی-ڈی اے سی کے ذریعے ڈیزائن کی گئی ہے۔ افسران کے انتخاب کے لیے موجودہ عمل سے کمپیوٹر پر مبنی امتحان میں بدلنے والی یہ نمایاں تبدیلی خواہشمند امیدواروں کے لیے ، شفافیت میں اضافہ کرے گی اور انسانی مداخلت میں کمی لائے گی، خودکاری فراہم کرے گی، یکساں مواقع پیش کرے گی اور عملی میدان فراہم کرے گی۔ اس کے نتیجے میں بڑی تعداد میں سے مناسب امیدواروں کا انتخاب کیا جاسکے گا۔ ڈیجیٹل بھرتی کا یہ عمل ملک بھر میں تقریباً 100 سے زیادہ شہروں کا احاطہ کرے گا اور وسیع تر رسائی، ٹیلنٹ کو یقینی بنانے کے لیے ایک سال میں اسے دو مرتبہ منعقد کیا جائے گا نیز یہ قوم کی خدمت کرنے کے خواہشمند افراد کے لیے غیر متوقع مواقع بھی فراہم کرے گا۔
اس ویب سائٹ میں درخواستوں کو آن لائن بھرنے، ذاتی طور پر لاگ اِن ہونے کی سہولت وضع کرنے، سی جی ترتیبی ضوابط کی تفصیلات اور جاب پروفائلس، آئی سی جی میں سہولیات کے ساتھ تنخواہ اور الاؤنسز کے علاوہ وقت وقت سے بھرتی کے ضابطوں کے مختلف عوامل کے بارے میں نوٹیفکیشن جیسی خصوصیات شامل ہوں گی۔ سی جی بھرتی عوامل کا روایتی طریقے سے منتقل ہونا ، ڈیجیٹل انڈیا اقدام کے حکومت ہند کے نظریے کے مطابق ایک وسیع تر ڈیجیٹل کامیابی ہے۔
خوراک کی ڈبہ بندی کی صنعتوں کی وزارت
’آزادی کا امرت مہوتسو ‘میں فوڈ پروسیسنگ انڈسٹریز کی وزارت کے ذریعہ’ فوڈ پروسیسنگ ہفتہ ‘ کا انعقاد
الموڑا اتراکھنڈ میں ’ایک ضلع ایک مصنوعات‘ کے تحت خوبانی پروسیسنگ اور ویلیو ایڈیشن کاروبار مواقع پر ایک ویبینار کا اہتمام
پی ایم ایف ایم ای اسکیم کے تحت ’آتم نربھر انٹرپرائزز‘کی کہانی سیریز میں جناب ملند لکشمن پاٹل کی کامیابی کی کہانی کی اشاعت
ریاست راجستھان کے سیلف ہیلپ گروپس کے 173 ممبروں کو سیڈ کیپیٹل کے طورپر 61.33 لاکھ روپے کی امدادی رقم
ویڈیو کانفرنسنگ کے ذریعہ سے فوڈ پروسیسنگ انڈسٹریز کے وزیر مملکت ،جناب پرہلاد سنگھ کے ذریعہ سائی آل سیزن فروٹس اینڈ ویجیٹیبل ،ضلع سولن ،ہماچل پردیش میں قائم فوڈ پروسیسنگ یونٹ کا افتتاح
نئی دہلی ، 08ستمبر ، 2021
ملک آزادی کے 75 برس پورے ہونے کے موقع پر حکومت کے ذریعہ منائے جارہے ’آزادی کا امرت مہوتسو‘ کی ایک کڑی کے طورپر فوڈ پروسیسنگ انڈسٹریز کی وزارت کے ذریعہ 6ستمبر 2021 تک فوڈ پروسیسنگ ہفتہ منایا جارہا ہے،جس کے تحت وزارت کے ذریعہ کئی پروگراموں کا انعقاد کیا جارہا ہے۔
اسی کڑی میں بدھ کو وزارت کے ذریعہ پی ایم ایف ایم ای یوجنا کے مستفید ہونے والے جناب ملند لکشمن پاٹل کی جدوجہد اور کامیابیوں کی کہانی کو ’آتم نربھر صنعت‘ کی کہانی سیریز میں وزارت کی ویب سائٹ پر شائع کیا گیا۔
پی ایم ایف ایم ای یوجنا کے تحت وزارت اور صنعت اور فوڈ پروسیسنگ ڈائریکٹوریٹ کے ذریعہ ایک ضلع ایک مصنوعات ‘خوبانی پروسیسنگ اور ویلیو ایڈیشن –کاروبار کے موقع ‘پر اتراکھنڈ کے الموڑا میں ویبینار کا انعقاد کیا گیا۔
اسی کڑی میں راجستھان میں پی ایم ایف ایم ای یوجنا کے تحت خود مدد گروپوں کے 173 اراکین کےلئے ایس آر ایل ایم کے کلسٹر لیول فیڈریشن  کو سیڈ کیپیٹل کے طورپر 61.33لاکھ روپے منتقل کئے گئے۔
فوڈ پروسیسنگ انڈسٹریز کے وزیر مملکت جناب پرہلاد سنگھ پٹیل نے وزارت کی کثیر جہتی پردھان منتری کسان سمپدا یوجنا کے تحت آنے والی کولڈ چین اسکیم کے تحت ہماچل پردیش کے سولن ضلع میں قائم سائی آل سیزن فروٹس اینڈ ویجیٹیبل ،فوڈ پروسیسنگ یونٹ پروجیکٹ کا ویڈیو کانفرنسنگ کے ذریعہ سے افتتاح کیا۔
اس موقع پر وزیر مملکت جناب پرہلاد سنگھ پٹیل نے کہا کہ’’مانگ اور سپلائی کے فرق کو بھرنے پر صارف ،عام لوگ،کسان اور کاروباری سبھی ہر طرح سے مستفید ہوں گے۔‘‘
میسرس سائی آل سیزن فروٹس اینڈ ویجیٹیبلس کی کُل پروجیکٹ لاگت 16.94 کروڑ روپے ہے اور وزارت کے ذریعہ 9.36 کروڑ روپے گرانٹ کے طورپر دئے گئے ہیں۔ اس میں سی اے اسٹور -1000 میٹرک ٹن، فروزن اسٹور-250میٹرک ٹن،پروسیسنگ لائن -1 میٹرک ٹن/ گھنٹہ ،آئی کیو ایف،-1میٹرک ٹن /گھنٹہ ،ویکیوم فریز-ڈرائنگ یونٹ-1 میٹرک ٹن /بیچ ،فریز –پروڈکٹ کےلئے پیکنگ لائن -20سے 50پیکٹ/منٹ کی سہولت کے ساتھ ساتھ پری کولر -6 میٹرک ٹن ،کولڈروم -30 میٹرک ٹن،چھٹائی گریڈنگ شیڈ-200مربع میٹر کی سہولیات بھی موجود ہیں۔یہ پروجیکٹ تقریباً 200لوگوں کو براہ راست اور بالواسطہ طورپر روزگار مہیا کرے گا اور ساتھ ہی 300سے زیادہ کسان اس سے مستفید ہوں گے۔
ش ح ۔ا م۔
U:8792
(Visitor Counter : 131
وزارتِ تعلیم
فروغ انسانی وسائل کے مرکزی وزیر نے طلبا کے لئے سائبر سکیورٹی سے متعلق سی بی ایس ای کے ذریعہ تیار کی گئیں تین ہینڈ بُکس ، 21 ویں صدی کی ہنر مندی اور پرنسپلز ہینڈ بُک کا اجرا کیا
نئی دہلی، 20 مئی 2020، فروغ انسانی وسائل کے مرکزی وزیر جناب رمیش پوکھریال نشنک نے آج نئی دہلی میں تعلیم کے اقدار پر مبنی عالمی معیارات اختیار کرنے کی گئیں تدابیر کے بارے میں سینٹرل بورڈ آف سیکنڈری ایجوکیشن  کے ذریعہ تیار کی گئیں تین ہینڈ بکس کا ویڈیو کانفرنسنگ کے ذریعہ اجرا کیا۔
ان تین کتابچوں کا اجرا کرتے ہوئے مرکزی وزیر نے بتایا کہ ہینڈ بک ‘سائبر سیفٹی ۔ اے ہینڈ فار اسٹوڈینٹس آف سیکنڈری اینڈ سینئر سیکنڈری اسکول’ نویں جماعت سے بارہویں جماعت تک کے طلبا میں سائبر سکیورٹی کے بارے میں بیداری پیدا کرنے کے لئے تیار کی گئی ہے۔ انہوں نے کہا کہ یہ کتابچہ ایسے نو عمر طلبا کے لئے ایک مکمل رہنما ہوگی جو کہ انٹرنیٹ اور دیگر ڈیجیٹل پلیٹ فارموں کا بار بار استعمال کرتے ہیں اور جنہیں مختلف قسم کے سکیورٹی سے متعلق خطرات پیش آتے ہیں۔
جناب رمیش پوکھریال نے بتایا کہ کتابچے ‘ان پرسیوٹ آف ایکسی لینس اے ہینڈ بک فار پرنسپلز’ کے ذریعہ اسکولوں کے پرنسپلوں کو بورڈ کے نظام کے بارے میں معلومات اور دیگر کارآمد معلومات فراہم کرائی جائیں گی۔ اس کے ذریعہ اسکولوں اور سی بی ایس ای انتظامیہ کے درمیان بہتر تال میل کو یقینی بنایا جائے گا۔انہوں نے کہا کہ تیسرا کتابچہ‘اکیس ویں صدی کی ہنر مندی: ایک ہینڈ بک’ سی بی ایس ای کے ذریعہ تیار کیا گیا ہے اس کے ذریعہ سبھی کو اکیسویں صدی کی ہنر مندیوں سے واقف کرایاجائے گا اور یہ اپنی روز مرہ کی زندگی میں ان کا استعمال کرنے کے لئے انہیں تحریک دے گا۔
جناب رمیش پوکھریال نے ملک کے مکمل تعلیمی نظام کے تحت تمام متعلقین کے فائدے کے لئے کتابچے تیار کرنے کی سی بی ایس ای کوششوں کی تعریف کی۔ وزیر موصوف نے امید ظاہر کی کہ ان کتابچوں سے سائبر سکیورٹی کی بہتر فہم حاصل کرنے ، صلاحیت کوبہتر بنانے ہنر مندی حاصل کرنے اور قیادت کے تجربے میں مدد ملے گی۔
Click here to see the link of Cyber Security Handbook : http://cbseacademic.nic.in/web_material/Manuals/Cyber_Safety_Manual.pdf
Click here to see the link of Prinicipal Handbook : http://cbseacademic.nic.in/web_material/Manuals/Principals_Handbook.pdf
Click here to see the link of 21st Century Skills Handbook : http://cbseacademic.nic.in/web_material/Manuals/21st_Century_Skill_Handbook.pdf
۔۔۔۔۔۔۔۔۔۔۔
م ن۔ ا گ۔ن ا۔
U-2688
(Visitor Counter : 148
جدید اور قابل تجدید توانائی کی وزارت
غیر فوسل ایندھن سے بجلی
سی او پی 26 میں وزیر اعظم کے اعلان کے مطابق، نئی اور قابل تجدید توانائی کی وزارت 2030 تک غیر فوسل ذرائع سے 500 گیگا واٹ بجلی کی تنصیب کی صلاحیت حاصل کرنے کے لیے کام کر رہی ہے۔
اب تک، 31.10.2022 تک ملک میں غیر فوسل ایندھن پر مبنی توانائی کے وسائل سے مجموعی طور پر 172.72 گیگا واٹ صلاحیت کی تنصیب کی جا چکی ہے۔ اس میں 119.09 گیگا واٹ قابل تجدید توانائی، 46.85 گیگا واٹ بڑی ہائیڈرو اور 6.78 گیگا واٹ نیوکلیئر پاور کی صلاحیت شامل ہے۔
وزارت 24,000 کروڑ روپے کی لاگت کے ساتھ اعلی کارکردگی والے شمسی پی وی ماڈیولز میں گیگا واٹ  اسکیل کی مینوفیکچرنگ کی صلاحیت کو حاصل کرنے کے لیے، اعلی کارکردگی کے شمسی پی وی ماڈیولز پر قومی پروگرام کے لیے پیداوار سے منسلک ترغیب  اسکیم کو نافذ کر رہی ہے۔ اس اسکیم میں اعلی کارکردگی والے سولر پی وی ماڈیولز کی تیاری اور فروخت پر پانچ سال کے بعد منتخب سولر پی وی ماڈیول مینوفیکچرروں کو پروڈکشن لنکڈ انسینٹیو  کی فراہمی ہے۔
اس اسکیم کو دو مرحلوں میں نافذ کیا جا رہا ہے۔
مرحلہ-I کے تحت، نومبر/ دسمبر 2021 میں تین کامیاب بولی دہندگان کو 8737 میگا واٹ مکمل مربوط سولر پی وی ماڈیول مینوفیکچرنگ کی صلاحیت کے قیام کے لیے لیٹر آف ایوارڈ جاری کیے گئے ہیں، جس میں پولی سیلیکون، انگوٹس-ویفرز، سیلز اور ماڈیولز کے لیے مینوفیکچرنگ یونٹس کا قیام شامل ہے۔
مرحلہ-II کے تحت، اسکیم کے رہنما خطوط 30.09.2022 اور 18.11.2022 کو جاری کیے گئے ہیں، ہندوستان میں اعلی کارکردگی والے شمسی پی وی ماڈیولز کے لیے مینوفیکچرنگ کی صلاحیتیں قائم کرنے کے لیے سولر پی وی ماڈیول مینوفیکچرروں کے انتخاب کے لیے درخواست جاری کی گئی ہے۔ مرحلہ-II میں تقریباً 94,000 کروڑ روپے کی سرمایہ کاری کے ساتھ ملک میں نئی مکمل/ جزوی طور پر مربوط شمسی پی وی ماڈیول مینوفیکچرنگ صلاحیتوں کے اضافے کا تصور کیا گیا ہے اور تقریباً 1,95,000 افراد کے لیے براہ راست اور تقریباً 7,80,000 افراد کے لیے بالواسطہ روزگار پیدا ہوگا۔
بجلی اور نئی اور قابل تجدید توانائی کے مرکزی وزیر جناب آر کے سنگھ نے آج لوک سبھا میں ایک تحریری جواب میں یہ معلومات فراہم کی۔
صحت اور خاندانی بہبود کی وزارت
کووڈ – 19 کی تازہ جانکاری
صحتیاب ہونے والے افراد کی تعداد 6 اعشاریہ تین پانچ لاکھ سے زیادہ ہوئی، صحتیابی کی شرح 63 اعشاریہ تین تین فیصد ہوئی
پچھلے 24 گھنٹے میں تقریباٍ 23ً ہزار مریضوں کا علاج کیا گیا
نئی دہلی،17 جولائی ، 2020 / ‘‘ مرکز کی ، جانچ کرو ، تلاش کرو اور علاج کرو’’ حکمت عملی پر ریاستی اور مرکز کے زیر انتظام علاقوں کی سرکاریں عمل کر رہی ہیں۔ اس حکمت عملی سے کووڈ – 19 وبا سے نمٹنے کا ایک موزوں طریقہ فراہم ہوا ہے۔ بھارت میں کووڈ کے مریضوں کی صحتیاب ہونے کی تعداد میں لگاتار اضافہ ہوا ہے ۔ پچھلے 24 گھنٹے میں 22942 لوگوں کا علاج کیا گیا اور انہیں چھٹی دی گئی ۔ اس کے نتیجے میں کل مریضوں کے صحتیاب ہونے کی شرح 63 اعشاریہ تین تین فیصد ہو گئی ہے۔ ابھی تک 635756 مریض صحتیاب ہو چکے ہیں۔
انفیکشن پھیلنے سے نمٹنے کی حکمت عملی میں وسیع پیمانے پر اس بیماری کے پھیلنے کا جلد پتا لگانے ، اور آسانی سے جانچ کرنے نیز کووڈ مریضوں کا تیزی سے پتا لگانے پر لگاتار توجہ دی گئی ہے جس کا مقصد اس وبا کو پھیلنے سے روکنا ہے۔ کنٹین منٹ حکمت عملی جس پر کنٹین منٹ اور بفر زون میں عمل درآمد کیا جا رہا ہے، اُس میں گھر گھر جا کر سروے ایس اے آر آئی / آئی ایل آئی ، مریضوں کی نگرانی پر زور دیا گیا ہے۔ اس حکمت عملی میں معمر افراد اور کئی بیماریوں کا سامنا کرنے والے افراد پر خصوصی توجہ دی گئی ہے۔ اس سے اس بات کی یقین دہانی ہو گئی ہے کہ کووڈ کے مریضوں کی بروقت شناخت کی جا رہیے اور ان کا علاج ان کی علامتوں کی شدت کے مطابق گھر پر یا اسپتالوں میں کیا جا رہا ہے۔
چونکہ جانچ کی صلاحیت میں اضافہ کیا گیا ہے لہذا روزانہ تین لاکھ سے زیادہ جانچیں کی جا رہی ہیں ۔ پچھلے 24 گھنٹے میں 333228 نمونوں کی جانچ ہوئی ہے۔ کل ملا کر 13072718 نمونوں کی جانچ کی جا چکی ہے جس کے نتیجے میں ملک میں فی دس لاکھ آبادی میں 9473 نمونوں کی جانچ کی گئی ہے۔
جنوری 2020 میں تشخیص کی محض ایک لیباریٹری تھی لیکن ملک میں اب 1244 لیباریٹریز قائم ہو چکی ہیں جن میں سے سرکاری شعبے کی 880 لیباریٹریز ہیں اور پرائیویٹ شعبے کی 364 لیباریٹریز ہیں۔
کووڈ - 19 سے متعلق تکنیکی معاملات ، رہنما خطوط اور ہدایتوں کے بارے میں تازہ ترین جانکاری کے لیے براہ کرم اس ویب سائٹ سے لگاتار لاگ آن کرتے رہیں : https://www.mohfw.gov.in/ اور @MoHFW_INDIA
کووڈ – 19 سے متعلق تکنیکی سوالات اس پتے پر آن لائن بھیجے جا سکتے ہیں technicalquery.covid19[at]gov[dot]in اور دیگر سوالات آن لائن اس پتے پر بھیجے جا سکتے ہیں : ncov2019[at]gov[dot]in اور @CovidIndiaSeva
کووڈ – 19 کے بارے میں کسی بھی سوال کا جواب حاصل کرنے کے لیے صحت اور خاندانی بہبود کی وزارت کے اس ہیلپ لائن نمبر یا اس ٹول فری نمبر پر رابطہ قائم کریں : +91-11-23978046 or 1075 کووڈ – 19 کے بارے میں ریاستوں اور مرکز کے زیر انتظام علاقوں کے ہیلپ لائن نمبر کی فہرست اس ویب سائٹ پر بھی دستیاب ہے :
https://www.mohfw.gov.in/pdf/coronvavirushelplinenumber.pdf
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 3983
(Visitor Counter : 138
ماحولیات، جنگلات اور موسمیاتی تبدیلی کی وزارت
جوشی مٹھ کے ماحولیاتی حساس زون میں تعمیر
ماحولیات، جنگلات اور موسمیاتی تبدیلی کے مرکزی وزیر مملکت جناب اشونی کمار چوبے نے راجیہ سبھا میں ایک تحریری جواب میں بتایا کہ مشرا کمیٹی کی سفارش پر اتراکھنڈ حکومت کو کارروائی کرنے کی ضرورت ہے۔ ڈیزاسٹر مینجمنٹ پر قومی پالیسی کے مطابق، ڈیزاسٹر مینجمنٹ کی بنیادی ذمہ داری بشمول ریلیف کی تقسیم اور آفات سے متاثرہ لوگوں کی بازآبادکاری بھی ریاستی حکومت پر عائد ہوتی ہے۔ مرکزی حکومت طے شدہ طریقہ کار کے مطابق ضروری مالی اور لاجسٹک مدد فراہم کرتی ہے۔
جوشی مٹھ، چمولی ضلع میں حال ہی میں رپورٹ کیے گئے زمین کے گرنے کے واقعے کے بعد، ریاستی حکومت نے پورے جوشی مٹھ علاقے میں تمام تعمیراتی سرگرمیوں پر روک لگا دی ہے، بشمول تپوون- وشنوگڑھ پاور پروجیکٹ اور ہیلونگ مارواڑی بائی پاس روڈ۔ ریاستی اور مرکزی حکومت میں مختلف سطحوں پر صورتحال پر مسلسل نظر رکھی جا رہی ہے۔ مزید برآں، مرکزی حکومت اور ریاستی حکومت جوشی مٹھ کے علاقے میں زمین گرنے کے اثرات کو کم کرنے کے لیے تمام متعلقہ ایجنسیوں کے ساتھ قریبی تال میل کے ساتھ کام کر رہی ہے۔
مرکزی حکومت نے ترقیاتی پروجیکٹوں کے لیے ماحولیاتی اور سماجی اثرات کی تشخیص کے لیے ایک تفصیلی طریقہ کار بھی وضع کیا ہے اور اسے ماحولیات کے اثرات کی تشخیص کے نوٹیفکیشن، 2006 میں متعین کیا گیا ہے، جیسا کہ وقتاً فوقتاً ترمیم کی جاتی ہے۔ نوٹیفکیشن دیگر باتوں کے ساتھ ساتھ غور و فکر کے چار مراحل فراہم کرتا ہے یعنی اسکریننگ، اسکوپنگ، عوامی مشاورت اور ایکسپرٹ اپریزل کمیٹی  کے ذریعے جائزہ ۔ نوٹیفکیشن کے شیڈول میں درج ترقیاتی منصوبوں کے تفصیلی مطالعہ اور تجزیہ کے بعد اور ضروری ماحولیاتی تحفظات کی تعمیل کے بعد ہی ماحولیاتی منظوری جاری کی جاتی ہے۔ حفاظتی اقدامات سے متعلق پروجیکٹ کی مخصوص شرائط جیسے ارلی وارننگ ٹیلی میٹرک سسٹم کی تنصیب، ہنگامی تیاری کے منصوبے پر عمل درآمد، ڈیزاسٹر مینجمنٹ پلان، ڈیم بریک تجزیہ ، کیچمنٹ ایریا ٹریٹمنٹ پلان، گوبر کو ٹھکانے لگانے کی جگہوں کا استحکام، رم پلانٹیشن، چراگاہ کی ترقی، نرسری کی ترقی، وغیرہ بھی ہائیڈرو الیکٹرک پروجیکٹ کے ماحولیاتی منظوریوں میں تجویز کیے گئے ہیں۔
ریکارڈ کے مطابق، پچھلی دہائی میں، وزارت نے وشنو گڑھ پپل کوٹ ہائیڈرو الیکٹرک پروجیکٹ ، گھنگریا سے ہیم کنڈ صاحب  تک فضائی مسافر روپ وے اور چمولی ضلع میں جوشی مٹھ تحصیل میں سینیٹری لینڈ فل کو مناسب طریقہ کار کی پیروی کر کے اور مطلوبہ ماحولیاتی حفاظتی اقدامات کو شامل کر کے ماحولیاتی منظوری دی ہے۔